text: উম্মুল হাসনা একজন বাংলাদেশি সরকারি কর্মকর্তা যিনি ভূমি আপিল বোর্ডের চেয়ারম্যান (সচিব) হিসেবে দায়িত্ব পালন করছেন। ইতিপূর্বে তিনি সংস্কার বোর্ডের চেয়ারম্যান এবং শ্রম ও কর্মসংস্থান মন্ত্রণালয়ের সচিব হিসেবে দায়িত্ব পালন করেন।
  
  প্রারম্ভিক জীবন 
  উম্মুল হাসনা ময়মনসিংহ জেলায় জন্মগ্রহণ করেন। তিনি গনিতে স্নাতক এবং স্নাতকোত্তর ডিগ্রী লাভ করেন। এক কন্যা সন্তানের জননী তিনি।
  
  কর্মজীবন 
  উম্মুল হাসনা ১৯৮৮ সালের বাংলাদেশ সিভিল সার্ভিসের প্রশাসন ক্যাডারের সদস্য হিসেবে চাকুরিতে যোগদান করেন। তিনি ১৯৮৮-১৯৯২ সাল পর্যন্ত সিলেট ও গাজীপুর জেলার সহকারী কমিশনার সহ অতিরিক্ত সচিব, যুগ্ম-সচিব, উপসচিব, সিনিয়র সহকারী সচিব ও সহকারী সচিব হিসেবে দায়িত্ব পালন করেন।
  
  ভারপ্রাপ্ত সচিব হিসেবে তিনি শ্রম ও কর্মসংস্থান মন্ত্রণালয়ে ৭ মার্চ ২০১৯ সাল থেকে ২৭ মে ২০২০ দায়িত্ব পালন করেন। তিনি ২৭ মে ২০১৯ সালে ভূমি সংস্কার বোর্ডের চেয়ারম্যানের দায়িত্ব গ্রহণ করে ১ আগস্ট ২০১৯ সালে সচিব পদে পদোন্নতি পান। ২৮ জানুয়ারি ২০২০ সালে তিনি ভূমি আপিল বোর্ডের চেয়ারম্যান হিসেবে দায়িত্ব প্রাপ্ত হন।
  
  তথ্যসূত্র
  
  বহিঃসংযোগ 
  
   বাংলাদেশ জাতীয় তথ্য বাতায়নে –উম্মুল হাসনা
  
  বিষয়শ্রেণী:জীবিত ব্যক্তি
  বিষয়শ্রেণী:জন্মের বছর অনুপস্থিত (জীবিত ব্যক্তি)
  বিষয়শ্রেণী:ময়মনসিংহ জেলার ব্যক্তি
  বিষয়শ্রেণী:বাংলাদেশের নারী সচিব
title: উম্মুল হাসনা